《碧空月词 寿周泉坡司寇六十》
明代·夏言

汉廷真老吏，中台旧豸冠。威仪风节重朝端。自是庙堂器宇，足人看。

鬓带星星白，胸藏炳炳丹。六旬寿酒醉长安。正值碧空霜月，净团团。

作者简介：夏言（1482—1548），字公谨，汉族，江西贵溪人。明正德进士。初任兵科给事中，以正直敢言自负。世宗继位，疏陈武宗朝弊政，受帝赏识。裁汰亲军及京师卫队冗员三千二百人，出按皇族庄田，悉夺还民产。豪迈强直，纵横辩博，受宠升至礼部尚书兼武英殿大学士入参机务，不久又擢为首辅。嘉靖二十七年议收复河套事，被至弃市死。其诗文宏整，又以词曲擅名。有《桂洲集》。